Davlat aktivlarini xususiylashtirish jarayonlarini yanada jadallashtirish toʻgʻrisida
(decree, 2023-06-15)

Oʻzbekiston Respublikasi Prezidentining 2020-yil 27-oktabrdagi “Davlat ishtirokidagi korxonalarni isloh qilishni jadallashtirish hamda davlat aktivlarini xususiylashtirishga oid chora-tadbirlar toʻgʻrisida”gi PF-6096-son Farmoniga muvofiq hamda iqtisodiyotga xususiy investitsiyalarni jalb qilishni jadallashtirish maqsadida: 1. Xalqaro konsalting, auditorlik va investitsiya maslahatchilari, investitsiya banklari va boshqa ixtisoslashgan kompaniyalarni (keyingi oʻrinlarda — professional tashkilotlar) jalb etgan holda davlat aktivlarini xususiylashtirishning zamonaviy usullarini joriy etish amaliyoti boshlanganligi maʼlumot uchun qabul qilinsin. 2. Shunday tartib oʻrnatilsinki, unga muvofiq mazkur Farmonning 1 va 2-ilovalarida koʻrsatilgan davlat aktivlarini ommaviy savdolarga qoʻyishda va ularni sotish jarayonlarini tashkil etishda: professional tashkilotlarni jalb etish Davlat aktivlarini boshqarish agentligi yoki “UzAssets” investitsiya kompaniyasi tomonidan eng yaxshi takliflarni tanlab olish asosida amalga oshiriladi. Bunda, ular bilan tuziladigan shartnomalarni ekspertizadan oʻtkazish talab etilmaydi; professional tashkilotlar tomonidan davlat aktivlarini sotish maqsadida aniqlangan qiymat yoki qiymatlar oraligʻi (baholash faoliyatining milliy standarti talablaridan qatʼi nazar) savdo jarayonida moʻljal sifatida hisobga olinishiga ruxsat beriladi; baholash tashkilotining baholash toʻgʻrisidagi hisobotida tavsiya etilgan va uning ekspertiza xulosasida aniqlangan narxni davlat aktivining boshlangʻich narxi sifatida majburiy belgilash toʻgʻrisidagi talab amal qilmaydi; Davlat aktivlarini xususiylashtirish va xususiylashtirish jarayonlarini muvofiqlashtirish boʻyicha davlat komissiyasiga davlat aktivlarining boshlangʻich narxini eʼlon qilmagan holda sotish toʻgʻrisida eʼlonlar berish hamda 2 tadan kam boʻlmagan takliflar orasida eng yaxshisi asosida sotish boʻyicha qarorlar qabul qilish vakolati beriladi (baholash toʻgʻrisidagi hisobotda tavsiya etilgan va ekspertiza xulosasida aniqlangan narxdan qatʼi nazar). 3. Belgilansinki, 2022-yil 1-fevraldan boshlab davlat aktivini samarali boshqarishni tashkil etishda (xususiylashtirish, ishonchli boshqaruvga berish, xoʻjalik jamiyatlari ustav fondiga kiritish, davlat aktivini tasarruf etish va butligini saqlash bilan bogʻliq boshqa holatlarda) baholovchi tashkilotlar xizmatlarining boshlangʻich qiymatini aniqlash, ularning takliflarini baholash va tanlash tartibi joriy etiladi. Davlat aktivlarini boshqarish agentligi Moliya vazirligi bilan birgalikda 2022-yil 15-yanvarga qadar davlat aktivini samarali boshqarishni tashkil etishda baholovchi tashkilotlar xizmatlarining boshlangʻich qiymatini aniqlash, ularning takliflarini baholash va tanlash tartibini ishlab chiqib, Vazirlar Mahkamasiga tasdiqlash uchun kiritsin. 31. “UzAssets” AJ investitsiya kompaniyasi ustav kapitaliga berish orqali sotilgan davlat aksiya paketlari (ulushlari)ni sotishdan tushgan mablagʻlar (“UzAssets” AJ Kuzatuv kengashi tomonidan tasdiqlanadigan saqlash xarajatlari, jumladan, korxonalarni sotishdan oldingi tayyorlash va sotish bilan bogʻliq xarajatlarni chegirgan holda) har chorakda Davlat aktivlarini boshqarish agentligi huzuridagi budjetdan tashqari Davlat aktivlarini boshqarish, transformatsiya va xususiylashtirish jamgʻarmasiga oʻtkaziladi hamda qonunchilik hujjatlarida belgilangan tartibda taqsimlanadi. Bunda, ushbu aktivlarni sotishdan tushgan mablagʻlar boʻyicha “UzAssets” AJ foyda soligʻi hamda toʻlov manbaidan ushlab qolinadigan dividendlardan olinadigan soliq summasini toʻlashdan ozod etiladi. 4. Oʻzbekiston Respublikasi Prezidentining ayrim hujjatlariga 3-ilovaga muvofiq oʻzgartirish va qoʻshimchalar kiritilsin. 5. Mazkur Farmonning ijrosini samarali tashkil etishga masʼul va javobgar etib Bosh vazirning oʻrinbosari J.A. Qoʻchqorov va Davlat aktivlarini boshqarish agentligi direktori A.J. Ortiqov belgilansin. Farmon ijrosini har chorakda muhokama qilib borish, ijro uchun masʼul idoralar faoliyatini muvofiqlashtirish va nazorat qilish Bosh vazir A.N. Aripov zimmasiga yuklansin. T/r Nomi Joylashgan hudud Balansda saqlovchi Umumiy yer maydoni (ga) Bino-inshootlar maydoni (kv.m) I. 2021-yil martdan savdoga chiqariladigan davlat aktivlari 1. “Poytaxt biznes majmuasi” MChJ* Toshkent shahri, Yunusobod tumani Toshkent shahar hokimligi 0,4 34 592 2. “Shahar mehmonxonasi” DUK Toshkent shahri, M. Ulugʻbek tumani Oʻzbekiston Respublikasi Prezidenti Administratsiyasi 2,2 12 256 3. Gazetalar ishlab chiqarish majmuasi binosi Toshkent shahri, Mirobod tumani Davlat aktivlarini boshqarish agentligi 1,9 17 863 4. “Malika” savdo va maishiy xizmat koʻrsatish majmuasi Toshkent shahri, Shayxontohur tumani Toshkent shahar hokimligi 4,1 13 833 5. “Byeldirsoy oromgohi” dam olish maskani** Toshkent viloyati, Boʻstonliq tumani Toshkent shahar hokimligi “Byeldirsoy oromgohi” shuʼba korxonasi sogʻlomlashtirish markazi 46,1 9 628 6. “Chorvoq oromgohi” dam olish maskani** Toshkent viloyati, Boʻstonliq tumani Toshkent shahar hokimligi “Chorvoq oromgohi” shuʼba korxonasi sogʻlomlashtirish markazi 76,1 31 211 7. “Ichan qalʼa” mehmonxona majmuasi*** Toshkent shahri, Yakkasaroy tumani Oʻzbekiston Respublikasi Turizm va madaniy meros vazirligi 0,6 10 100 9. “Avtogaztaʼminot” MChJ Toshkent shahri, Yashnobod tumani Davlat aktivlarini boshqarish agentligi 18,4 19 316 10. “Qizil suv sport sogʻlomlashtirish” MChJ** Toshkent viloyati, Boʻstonliq tumani Davlat aktivlarini boshqarish agentligi 5,9 2 746 II. 2021-yil sentyabrdan savdoga chiqariladigan davlat aktivlari 11. “Toshkent” mehmonxonasi Toshkent shahar, Yunusobod tumani “Oʻzmilliybank” AJ 1,1 24 206 12. “Nyatt Regency Tashkent” mehmonxonasi Toshkent shahar, Yunusobod tumani Toshkent shahar hokimligi “Poytaxt qurilish va xizmat” DUK 3,1 60 113 13. Kinozal (Premier hall) Toshkent shahar, Mirobod tumani “O'ZBEKKINO” DUK 0,1 2 873 14. Maʼmuriy bino (matbuot uyi) Toshkent shahar, Mirobod tumani Davlat aktivlarini boshqarish agentligi 0,82 18 142 16. Ishlab chiqarish binosi (sobiq “Algoritm” zavodi bino-inshootlari) Toshkent shahar, Chilonzor tumani Toshkent shahar hokimligi 16,13 86 004 17. “Sergeli” kichik sanoat zonasi bino va inshootlari Toshkent shahar, Sirgʻali tumani Toshkent shahar hokimligi 11,83 89 192 18. “Bektemir” kichik sanoat zonasi bino va inshootlari Toshkent shahar, Bektemir tumani Toshkent shahar hokimligi 5 33 733 19. “Oʻzmetkombinat” AJning temir saqlash va yuklash ombori Toshkent shahar, Mirzo Ulugʻbek tumani “Oʻzmetkombinat” AJ 5,8 4 351 20. Noturar bino-inshoot kompleksi (Parranda fabrikasi) Toshkent viloyati, Zangiota tumani Davlat aktivlarini boshqarish agentligi 20,7 31 105 21. Boʻsh turgan bino va inshootlar (sobiq Kinologiya markazi) Toshkent shahar, Yashnobod tumani Toshkent shahar hokimligi 8,6 16 531 T/r Tashkilot nomi Joylashgan joyi Sotiladigan ulush miqdori (foizda) I. 2021-yil apreldan savdoga chiqariladigan davlat ishtirokidagi xoʻjalik jamiyatlari va davlat korxonalari 1. “Kvars” AJ Fargʻona viloyati 89,5 2. “Trest-12” AJ Toshkent shahri 51 3. “Oʻzbekkimyomash zavodi” AJ Toshkent viloyati 44,7 4. “Jizzax plastmassa” AJ Jizzax viloyati 85,8* 5. “Qoʻqon mexanika zavodi” AJ Fargʻona viloyati 64,1 6. “Fargʻona neftni qayta ishlash zavodi” MChJ Fargʻona viloyati 100 7. “Kafolat sugʻurta kompaniyasi” AJ Toshkent shahri 49,3 8. “Toshkentvino kombinati” AJ Toshkent shahri 51,8 9. “Oʻzbekiston shampani” AJ Toshkent shahri 51,0 10. “Xovrenko nomidagi Samarqand vino kombinati” AJ Samarqand viloyati 71,2 11. “Qibray sharob ilmiy-eksperimental korxonasi” DUK Toshkent viloyati 100 12. “Urganch sharob” AJ Xorazm viloyati 60,3 13. “Nukus vino zavodi” AJ Qoraqalpogʻiston Respublikasi 51 14. “Shahrisabz vino-aroq” AJ Qashqadaryo viloyati 51 15. “Sirdaryo vino” AJ Sirdaryo viloyati 51 16. “Konvin” AJ Toshkent viloyati 51 17. “Mastona” AJ Fargʻona viloyati 51 18. “Elektr qishloq qurilish” AJ Toshkent shahri 53,4 II. 2021-yil oktyabrdan savdoga chiqariladigan davlat ishtirokidagi xoʻjalik jamiyatlari va davlat korxonalari** 19. “Qoʻqon biokimyo” AJ Fargʻona viloyati 97,0*** 20. “Andijon biokimyo zavodi” AJ**** Andijon viloyati 70,0 21. “Bektemir-spirt eksperimental zavodi” AJ**** Toshkent shahri 25,0 22. “Biokimyo” AJ**** Toshkent viloyati 25,0 23. “Suvmash” AJ Toshkent shahri 47,0 24. “Sharq NMAK” AJ Toshkent shahri 94,5 25. “Oʻrta osiyo trans” AJ Toshkent shahri 51,0 26. “93-maxsus trest” AJ Toshkent shahri 83,31*** 27. “Oʻzgazloyiha” MChJ Toshkent shahri 63,4 28. “OʻzGAShKLITI” DUK Toshkent shahri 100,0 29. Issiqlik elektr stansiyalari**** Respublika boʻyicha *** 30. Don korxonalari**** Respublika boʻyicha *** 1. Oʻzbekiston Respublikasi Prezidentining 2019-yil 19-fevraldagi “Davlat mulki obyektlaridan samarali foydalanish boʻyicha qoʻshimcha chora-tadbirlar toʻgʻrisida”gi PF-5666-son Farmoni 4-bandining ikkinchi xatboshisi quyidagi tahrirda bayon etilsin: “Oʻzbekiston Respublikasi Prezidenti va Vazirlar Mahkamasining hujjatlari yoki Davlat tender komissiyasining qarori bilan boshqacha tartib oʻrnatilmagan boʻlsa, davlat mulki obyektlarini (aksiyalardan tashqari) sotish boʻyicha savdolar “E-IJRO AUKSION” elektron savdo maydonchasida amalga oshiriladi;”. 2. Oʻzbekiston Respublikasi Prezidentining 2019-yil 4-dekabrdagi “Oʻzbekistonda futbolni rivojlantirishni mutlaqo yangi bosqichga olib chiqish chora-tadbirlari toʻgʻrisida”gi PF-5887-son Farmonining 9-bandi quyidagi mazmundagi xatboshi bilan toʻldirilsin: “Oʻzbekiston Respublikasi Vazirlar Mahkamasiga Oʻzbekiston Milliy Olimpiya qoʻmitasi, Oʻzbekiston futbol federatsiyasi takliflari asosida professional futbol klublari ustav fondidagi davlat ulushini ishonchli boshqaruvga berish yoki boshqa tashkilot va idoralarga oʻtkazish huquqi berilsin”. 3. Oʻzbekiston Respublikasi Prezidentining 2020-yil 1-iyuldagi “Boʻsh turgan obyektlardan samarali foydalanishni tashkil etish va axborot-kommunikatsiya texnologiyalarini keng joriy etish chora-tadbirlari toʻgʻrisida”gi PQ-4771-son qarorining 8-bandi “v” kichik bandi “davlat muassasasi shaklidagi” soʻzlaridan keyin “budjet tashkilotiga tenglashtirilgan” degan soʻzlar bilan toʻldirilsin. 4. Oʻzbekiston Respublikasi Prezidentining 2020-yil 24-avgustdagi “Litsenziyalash va ruxsat berish tartib-taomillarini tubdan takomillashtirish chora-tadbirlari toʻgʻrisida”gi PF-6044-son Farmoniga 5-ilovaning 43-pozitsiyasi “Ijro muddati” ustunidagi “2020-yil 1-dekabr” soʻzlari “2021-yil 1-avgust” soʻzlari bilan almashtirilsin. 5. Oʻzbekiston Respublikasi Prezidentining 2020-yil 27-oktabrdagi “Davlat ishtirokidagi korxonalarni isloh qilishni jadallashtirish hamda davlat aktivlarini xususiylashtirishga oid chora-tadbirlar toʻgʻrisida”gi PF-6096-son Farmonida: a) 10-bandning “g” kichik bandining ikkinchi xatboshi chiqarib tashlansin; b) 12-bandning toʻrtinchi xatboshisidagi “mazkur Farmonning 4-ilovasidagi” soʻzlari “xususiylashtirilishi belgilangan” soʻzlari bilan almashtirilsin; v) 13-bandning birinchi xatboshisidagi “uch oy muddatda” soʻzlari “2021-yil 1-iyulga qadar” soʻzlari bilan almashtirilsin; g) 15-bandning ikkinchi xatboshisidagi “2020-yil 1-dekabrga qadar” soʻzlari “2021-yil 1-iyunga qadar” soʻzlari bilan almashtirilsin; d) 20-bandda: uchinchi xatboshidagi “2020” raqami “2021” raqami bilan almashtirilsin; toʻrtinchi xatboshisidagi “uch oy muddatda” soʻzlari “2021-yil 1-iyunga qadar” soʻzlari bilan almashtirilsin; e) 5-ilovadan “** Obyektlar mulkiy majmua sifatida barcha mavjud mol-mulki baholangan holda savdoga chiqariladi” soʻzlari chiqarib tashlansin. 6. Oʻzbekiston Respublikasi Prezidentining 2006-yil 21-iyuldagi PQ-423-son qarori bilan tasdiqlangan Davlat mulkini sotish boʻyicha tender savdolari oʻtkazuvchi Davlat komissiyasi toʻgʻrisidagi nizomda: a) 1-banddagi “Vazirlar Mahkamasi qarorlari” soʻzi “Hukumati hujjatlari” soʻzlari bilan almashtirilsin; b) 4-bandda: quyidagi mazmundagi oʻn toʻrtinchi — oʻn yettinchi xatboshilar bilan toʻldirilsin: “korxonalar sof aktivlarining davlat aksiya paketlari (ulushlari)ga nisbatan proporsional qiymati 100 mln soʻmdan oshmasa, sof aktivlarining proporsional ulushiga teng (sof aktivlari ustav kapitalidan kam boʻlganda nominal) qiymatda jamiyat qatnashchilarining sotib olishdagi ustunlik huquqini qoʻllamagan holda ommaviy savdolarga qoʻyish boʻyicha qarorlar qabul qilish; davlat aktivlarini ommaviy savdolarga chiqarishda ularning boshlangʻich narxini (balans, nominal qiymatlarida, fond birjasi kotirovkasi boʻyicha, sof aktivlari qiymatida yoki davlat aktivlari baholangan narxining 70 foizgacha pasaytirilgan miqdorida) belgilash; davlat unitar korxonalarini xususiylashtirish maqsadida xoʻjalik jamiyatlariga oʻzgartirishda korxonaning mol-mulklari va majburiyatlarini xatlov hamda baholashni oʻtkazmasdan, ularning ustav kapitali miqdorini soliq organlariga topshirilgan oxirgi buxgalteriya balansi maʼlumotlari asosida sof aktivlari qiymatida, sof aktivlari manfiy boʻlgan taqdirda, korxona ustav kapitali miqdorida belgilash; davlat aktivlarini ustav kapitaliga berish orqali xususiylashtirish yoki davlat ishtirokidagi korxonalarning boshqaruv organlari qarorlari asosida ularning nosohaviy aktivlarini davlatga berish orqali ulardagi davlat ulushlarini kamaytirish toʻgʻrisida qarorlar qabul qilish.”; oʻn toʻrtinchi — oʻn toʻqqizinchi xatboshilari tegishincha oʻn sakkizinchi — yigirma uchinchi xatboshilar deb hisoblansin.